Kapadokija
Kapadokija (turski: Kapadokya; grčki: Καππαδοκία Kappadokía; staroperzijski: Katpatuka) turska je historijska regija u Centralnoj Anadoliji, uglavnom na području današnjih provincija Nevşehir, Kayseri, Kırşehir, Aksaray i Niğde. Prema starogrčkom historičaru Herodotu, u vrijeme Jonskog ustanka (499. p. n. e), Kapadokija se prostirala od Taurskog gorja skoro do Crnog mora. Kapadokija je u tom smislu ograničena na jugu planinama Taurskog gorja, koje je dijeli od Kilikije, na istoku gornjim tokom rijeke Eufrat, na sjeveru regijom Pont dok se na zapadu prostirala do Likaonije i istočne Galatije.